सिरसा, 22 अगस्त। हमें गर्व है कि पूज्य गुरु संत डॉ. गुरमीत राम रहीम सिंह जी इन्सां राजस्थान से संबंध रखते हैं तथा जाट समुदाय से हैं। उनके पावन मार्गदर्शन में देश में ही नहीं बल्कि विदेशों में भी मानवता की सेवा के नए आयाम स्थापित हो रहे हैं। ये शब्द राजस्थान जाट महासभा के प्रधान राजा राम मील ने कहे। उनके साथ डेरा सच्चा सौदा पहुंचे कर्नल आरके बिजारणिया, शेर सिंह पूनिया व अन्यों ने पूज्य गुरु जी को राजस्थान जाट महासभा की ओर से पगड़ी पहनाकर व भाला भेंट कर सम्मानित किया। राजस्थान जाट महासभा के प्रधान राजा राम मील ने अपने संबोधन में कहा कि वे वर्षों से देखते आ रहे हैं कि पूज्य गुरु जी मानवता की सेवा में लगे हुए हैं। उन्होंने कहा कि वे पिछले 20 सालों से जाट महासभा के प्रधान हैं तथा राजस्थान का पूरा जाट समाज डेरा सच्चा सौदा द्वारा किए जा रहे कार्यों को नमन करता है व तन-मन-धन से भविष्य में भी सहयोग करता रहेगा।